钦定古今图书集成/理学汇编/学行典/第244卷 > 王栋
## 钦定古今图书集成/理学汇编/学行典/第244卷 > 王栋

按《铜陵县志》：“王栋，坊市人，字汝才。生平孝友敦睦尚
义乐施诸如捐金建黉墙，筑玉带河，营察院尊经阁，
开矶头纤路，掩水滨暴骨。夏施茶以苏行人，冬煮粥
以活囚犯，亲族贫者焚券。万历戊申、癸丑闲，水患异
常，不惮数千里籴榖赈济。至杨氏托孤，会计精严，积
赀置产，且密瘗赢金，待孤成立谕取之。通县称其有
‘古人风’。”